Tabel de divergențe la proiectul de decizie

„Cu privire la aprobarea Regulamentului

privind acordarea ajutorului financiar pentru unele categorii de cetățeni

din municipiul Chişinău la efectuarea plăţilor pentru

resursele energetice şi serviciile comunale”

|  |  |  |
| --- | --- | --- |
| **N. P.****Solicitant****Tel.****Adresa****electronică** | **Propuneri** | **Rezultat** |
| Direcția Generală Asistență socială și sănătate |  Pornind de la structura organizațională a DGASS, și anume a faptului că la nivel teritorial în domeniul de asistență socială activează Direcții teritoriale de asistentă socială nu și de sănătate, se recomandă redactarea pct.15 din Regulament.  | S-a modificat: „Direcția teritorială de asistență socială”. |
| Societatea orbilor din RM | B Banii primiți pentru însoțirea invalizilor de gr.1 să nu se considere ca venit.  | Nu se acceptă. Cazurile în care la calcularea venitului lunar nu se includ unele alocații sociale sunt indicate în Regulament. |
| Ludmila@... yandex.com |  Referitor la ajutorul incalzirea in timpul iernii. Ar fi de dorit de a majora plafonul de la 3000 de lei macar la 3500 de lei. Zeci de ani plafonul de 3000 lei nu a fost schimbat, si nu atinge macar 50 procente din salariu mediu pe economie, preturile cresc. Propunem majorarea plafonului macar la 3500 lei.  | Nu se acceptă. Ajutorul financiar este preconizat pentru persoanele defavorizate. |
| alexandru.bondarenco@daac-prom.md |  Propun de exclus lit. k din pct.2 „Alimentare cu apă și canalizare (cota-parte) -volumul de apă suplimentar calculat (cota-parte) în urma distribuirii pentru fiecare locuință a diferenței volumului de apă înregistrat conform contorului comun de la branșamentul blocului locativ și volumului de apă înregistrat conform apometrelor instalate în locuințe de către proprietari/chiriași sau, lipsa contoarelor, conform normelor de consum” deoarece Cota-parte la apă a fost declarată ilegală - prin Legea nr. 322/30.11.2018 (publicată în Monitorul Oficial nr. 86-92 din 08.03.2019), în vigoare de la 08.03.2019, au fost excluse prevederile care indicau volumul nedistribuit, înregistrat de contorul de la branșamentul blocului locativ, în baza indicațiilor contoarelor individuale/normelor de consum aplicate care se repartizau adăugător pentru fiecare apartament proporțional consumului înregistrat de contoarele instalate în apartament şi conform normelor de consum. Respectiv această cotă-parte nici nu trebuie să apară în facturile oamenilor. | Nu se acceptă. Până la soluționarea definitivă a diferenței de volum și includerea spre plată a acesteia rămâne necesitatea acordării acestui ajutor.  |
| alexandru.bondarenco@daac-prom.md |  Punctul 4. Persoanele care au în proprietate două sau mai multe locuințe pe numele său pe teritoriul municipiului Chișinău nu pot beneficia de ajutor financiar la efectuarea plăţilor pentru resursele energetice și serviciile comunale. Propun de modificat  după cum urmează: Persoanele care au în proprietate două sau mai multe locuințe pe numele său pe teritoriul municipiului Chișinău pot beneficia de ajutor financiar la efectuarea plăţilor pentru resursele energetice și serviciile comunale doar pentru locuința unde trăiește de fapt .Deoarece, faptul că persoana are două locuințe nu înseamnă că aceasta trăiește mai bine. Dacă autorul proiectului examinează acest fapt în felul: are o locuință a doua poate să fie dată în locațiune, dar atrag atenția că acest lucru poate fi ușor verificat dacă persoana ascunde veniturile, pentru aceasta și se formează Comisiile. Sunt cazuri când persoana are două locuințe dar acestea sunt în stare că nici nu pot fi date în locațiune. Sunt cazuri când persoana are câte ½  sau altă cotă din mai multe locuințe, cum în acest caz se va interpreta?Respectiv, propun să fie modificat acest punct cum am propus mai sus, căci de altfel acest punct va avea un caracter discriminatoriu.  | Nu se acceptă. Persoanele, care au în proprietate alte bunuri imobile au posibilități să le valorifice, deci nu sunt defavorizate sub acest aspect.  |
| alexandru.bondarenco@daac-prom.md |  Propun de exclus lit. e) din pct.6*.*Argumentul este similar celui din punctul 1 la prezenta scrisoare. | Nu se acceptă, conform comentariilor similare la pct.1. |
| alexandru.bondarenco@daac-prom.md |  Punctul 7 : Ajutorul financiar pentru achitarea energiei electrice folosite la încălzirea locuinţei şi producerea apei calde se stabileşte în condiţiile în care consumatorul dispune de autorizaţia furnizorului pentru utilizarea energiei electrice în aceste scopuri. Ce înseamnă autorizația furnizorului? În practică se eliberează această autorizație? | Nu este clară propunerea. |
| alexandru.bondarenco@daac-prom.md |  Punctul 8: În cazul debranşării locuinţelor de la încălzirea centralizată, nu se acordă ajutorul financiar la efectuarea plăţilor pentru coloanele tranzitorii de alimentare cu energie termică din locuinţe.De ce?Oare persoanele în cauză nu primesc facturi spre plată a energiei termice? | Nu este clară propunerea. |
| alexandru.bondarenco@daac-prom.md |  Punctul 13 lit. e*)* extrasul din fișa de evidență a locuinței pentru locuințele proprietatepublică*;* cine eliberează extrasul? Propun de completat la sfârșitul textului și autoritatea care trebuie să elibereze acest document. | Nu se acceptă. Modul de eliberare a fișei locuinței nu este obiectul reglementării conform acestui regulament.  |
| alexandru.bondarenco@daac-prom.md |   Punctul 13 lit. g) Avizul de şedere (tradus) pentru ultimele 12 luni precedente, de la data depunerii cererii, eliberat de organele abilitate competente pentru persoanele înscrise în locuință, dar aflate peste hotare; Cine eliberează acest aviz? De ce pe 12 luni dar nu mai puțin? Ce se face dacă nu are posibilitate să prezinte acest aviz, de exemplu au pierdut legătura, sunt certați etc. Dacă nu are posibilitate de a fi prezentat acest aviz, Este necesar de prevăzut o alternativă de Exemplu: Informație de la poliția de Frontieră când a ieșit persoana necesară din țară și dacă s-a întors sau nu!!! | Nu este clară propunerea. |
| alexandru.bondarenco@daac-prom.md |  Punctul 16 În cazul prezentării unor informaţii incomplete, greşite sau al neinformăriidespre schimbările ce au intervenit în structura şi cuantumul veniturilor familiei, beneficiarul restituie întreaga sumă care i-a fost plătită nejustificat. Propunde completat acest punct cu textul evidențiat: “ În cazul prezentării unor informaţii incomplete, greşite sau al neinformării despre schimbările ce au intervenit în structura şi cuantumul veniturilor familiei, care ar faceneîncadrarea în condițiile de obținere a ajutorului financiar, beneficiarul restituie întreaga sumă care i-a fost plătită nejustificat”. Nu ar fi corect să fie lipsită persoana de ajutorul financiar pentru careva informații incomplete care sunt nesemnificative și nu schimba situația de fapt. În aceste cazuri pur si simplu persoana poate fi preîntâmpinată să înlăture neregulile depistate.  | Se acceptă parțial. A fost modificat după cum urmează pct. 15: “ În cazul prezentării unor informaţii incomplete, greşite sau al neinformării despre depășirea venitului global mediu lunar, beneficiarul restituie întreaga sumă care i-a fost plătită nejustificat”. |
| alexandru.bondarenco@daac-prom.md |  Punctul 17.  Textul ,,în pct.13” de înlocuit cu textul ,, în pct. 11” | Se acceptă.  |
| alexandru.bondarenco@daac-prom.md |  Din Regulament nu este clar care sunt categoriile de persoane care vor beneficia de ajutorul financiar. Mai concret trebuie să fie. | Beneficiarul de ajutor financiar este persoana care corespunde criteriilor stabilite în prezentul Regulament.  |
| ”INFO BON” SRL |  Modificarea pct.6 lit. a), proceduri de acordare a compensației cu privire la energia termică folosită pentru prepararea apei calde. În Regulament nu s-a ținut cont de faptul că serviciul alimentarea cu energie termică are două sub servicii – Încălzirea locuinței și prepararea apei calde care sunt asigurate nu numai în perioada sezonului rece, ori în cazurile în care apa caldă este asigurată pe întreaga perioadă a anului și compensația tot urmează a fi efectuată pe parcursul întregului an, exact ca și în cazul serviciului de alimentare cu apă și de canalizare (cota-parte), pct. 6 lit. e). | Nu se acceptă. Conform prevederilor Regulamentului se presupune acordarea ajutorului financiar pentru resursele energetice folosite pe perioada rece a anului. |
| „INFO BON” SRL |  La pct.27 al proiectului de Regulament, propunem excluderea sintagmei “și intermediarilor la deconectări”, ținând cont de faptul că în varianta propusă conceptul este unul eronat, or, intermediarul la decontări nu este parte în procedura de selectare a beneficiarilor de ajutor financiar. | Nu se acceptă. Mecanismul privind transmiterea listei beneficiarilor nu a fost modificat față de versiunea precedentă a Regulamentului. |
| „INFO BON” SRL |  Pct. 29 nu este relevant și nu are suport juridic, dat fiind faptul că un agent economic nu are obligația de a executa decizia autorității publice locale pe segmentul vizat. În același timp, intermediarii la deconectări nu au pârghiile și instrumentele necesare pentru a efectua actul de control în vederea acordării ajutorului financiar dublu și ținând cont și de faptul că operațiunea nominalizată necesită cheltuieli suplimentare (resurse umane și de timp etc.), costuri, care la moment nu au acoperire. În contextul enunțat, propunem excluderea pct.29, în caz contrar aceasta va rămâne caduc. | Nu se acceptă. În cazul depistării acordării ajutorului dublu trebuie să existe un mecanism de excludere al acestuia. |
| „INFO BON” SRL  |  Considerăm că principiul de determinare a mărimii compensației pentru resursele energetice, urmează să aibă un caracter unitar. Prin urmare, mărimea compensației pentru serviciile de încălzire a locuinței și prepararea apei calde menajere, la fel ar trebui să reprezinte o sumă fixă, determinată analogic modalității aplicate pentru alte resurse energetice. Mai mult ca atât, dorim să accentuăm că mecanismul propus ar simplifica la maxim procedura de compensare, în situația în care autoritatea vă cunoaște din start valoarea resurselor necesare de a fi alocate pentru acordarea ajutorului financiar tuturor beneficiarilor eligibili. De asemenea, menționăm că procedura existentă (conform pct.30-32) este una anevoioasă, presupune eforturi suplimentare, or, determinarea mărimii compensației în cotă procentuală este una de durată și atrage întârzieri în procesul de compensare, (mărimea compensației se deduce prin aplicarea procentului de calcul în luna următoare celei de gestiune, iar achitarea nemijlocită a ajutorului material are loc în luna a 3-a de la transmiterea listelor beneficiarilor), fapt care afectează în final beneficiarii de ajutor financiar, spre deosebire de metoda propusă în care compensarea are loc instant/concomitent cu prezentarea listelor. | Nu se acceptă. |
| „INFO BON” SRL |  Pct. 30,31 din Regulament devin un punct unic cu următorul conținut: “Autoritatea abilitată va transmite furnizorilor/prestatorilor și/sau intermediarului la deconectări lista totală a beneficiarilor de compensație concomiteint cu efectuarea transferului mijloacelor necesare pentru compensarea integral a cheltuielilor pentru resursele energetice, aferente listei prezentate.” | Nu se acceptă. Mecanismul de transmitere a listei beneficiarilor și transferul mijloacelor necesare pentru ajutorul financiar nu a fost modificat față de versiunea precedentă a Regulamentului. |
| „INFO BON” SRL |  La anexa nr.1 a prezentului Regulament propunem modificările: pct.1) la rubrica Denumirea serviciului: „Pentru energia termică din SACET(Serviciul centralizat de aprovizionare cu energie termică”; la rubrica Mărimea compensației: „ 500 lei lunar pentru o familie”; pct.2) La rubrica Denumirea serviciului Pentru energia termică din SACET (Serviciul centralizat de aprovizionare cu energie termică) folosite de către pensionarii solitari; la rubrica Mărimea compensației: „1000 lei lunar”. | Nu se acceptă. |
|  DGLCA  | * 1. Pct. 2 noțiunea “ajutor financiar la efectuarea plăţilor pentru resursele energetice şiserviciile comunale (ajutor financiar*)”* de expus în următoarea redacție: “Ajutor financiar la efectuarea plăţilor pentruresursele energetice şi serviciile comunale (ajutor financiar)- plata lunară în bani, acordată de autoritatea publică locală pentru unele categorii de cetățeni (familii) din municipiul Chişinău la efectuarea plăților pentru resursele energetice şi serviciile comunale. Ajutorul financiar se acordă prin transferul lunar demijloace bănești alocate, la conturile furnizorilor/ prestatorilor de servicii şi/sau intermediarilor pentru efectuarea decontărilor pentru diminuarea plăților facturilor cetățenilor pentru furnizarea energiei termice și gazelor naturale, folosite pentru încălzirea locuințelor și prepararea apei calde, alimentare cu apă și canalizare (cota-parte), diferența în urma majorării tarifului pentru transportarea deșeurilor menajere solide, precum și prin plata lunară în bani pentru energia electrică folosită pentru încălzire autonomă/ prepararea apei calde;

  | Se acceptă. A fost modificat conform propunerii. |
| DGLCA | * 1. De exclus pct.2 “ajutor financiar în bani lichizi - plata lunară în bani, acordată de autoritatea publică locală pentru unele categorii de cetățeni (familii) din municipiul Chișinău pentru: procurarea lemnelor și cărbunelui pentru încălzirea locuințelor, la efectuarea plăților pentru energia electrică folosită pentru încălzire autonomă/ producerea apei calde;”
 | Se acceptă. A fost modificat conform propunerii. |
| DGLCA |  De exclus pct 2. noțiunea de “pensionar solitar” - persoană căreia i-a fost stabilită pensia pentru limita de vârstă sau pensia de dezabilitate, conform legislaţiei în vigoare, care locuieşte singură într-o locuinţă şi nu are copii”; | Se acceptă . A fost modificat conform propunerii. |
| DGLCA |  În pct.2 la “noțiunea sezonul rece” de exclus „în cazul în care sezonul rece cuprinde o lună calendaristică parțial, ajutorul financiar se acordă proporțional zilelor din cadrul sezonului rece și nu poate depăși suma facturii la serviciile acordate”. | Se acceptă. A fost modificat conform propunerii. |
| DGLCA |  De expus pct.3 în următoarea redacție: “Beneficiar al ajutorului financiar poate fi proprietarul locuinței, titularul contractului de locațiune al locuinței publice, cu condiția că resursele energetice și serviciile comunale sunt livrate în locuința respectivă în baza facturilor, emise pe numele său. | Se acceptă. A fost modificat conform propunerii. |
|  DGLCA | P Pct.5 de modificat în următoarea redacție: “Venitul lunar per persoană a solicitantului și a persoanelor înregistrate în locuința solicitantului nu poate depăși suma stabilită prin decizia Consiliului municipal Chișinău”. | Se acceptă. A fost modificat conform propunerii. |
| DGLCA |  În pct.6 după cuvintele “anexa nr.1” de adăugat “anexa nr.2”. | Se acceptă. A fost modificat conform propunerii. |
| DGLCA |  De exclus pct.6, lit. d): “ajutorul financiar pentru procurarea lemnelor și cărbunelui pentru încălzirea locuinţelor se acordă pentru sezonul rece, cu transferarea mijloacelor financiare la conturile preturilor de sector, primăriilor satelor (comunelor) şi oraşelor din componența municipiului Chişinău, cu acordarea ulterioară a mijloacelor financiare în numerar beneficiarilor”; | Se acceptă. A fost modificat conform propunerii. |
| DGLCA |  De adăugat pct.6, lit. f) “În cazul în care sezonul rece cuprinde o lună calendaristică parțial, ajutorul financiar se acordă proporțional zilelor din lună, cuprinse în cadrul sezonului rece”; | Se acceptă. A fost modificat conform propunerii. |
| DGLCA  |  În pct.7 în locul “se stabilește” de modificat”: “se acordă” și de adăugat “și nu dispune de altă sursă de încălzire;” | Se acceptă. A fost modificat conform propunerii. |
| DGLCA |  Pct. 8 de expus în următoarea redacție: “În cazul instalării încălzirii autonome și debranşării de la încălzirea centralizată a locuinţelor din blocurile cu încălzire centralizată, ajutorul financiar se acordă doar pentru resursele energetice ale încălzirii autonome, conform criteriilor stabilite în Regulament”; | Se acceptă. A fost modificat conform propunerii. |
| DGLCA |  În pct. 9 în loc de „cu suport” să se scrie „de suport”; | Se acceptă. A fost modificat conform propunerii. |
| DGLCA |  De modificat pct.10, cap. II în modul următor: „Acordarea ajutorului financiar la efectuarea plăților pentru resursele energetice pentru sezonul rece și serviciile comunale pentru un an (1 noiembrie anul în curs – 1 noiembrie anul următor) se efectuează în baza cererii depuse (anexa nr. 3 la prezentul Regulament), cu anexarea actelor menționate în pct. 13 din prezentul Regulament.” | Se acceptă. A fost modificat conform propunerii. |
| DGLCA |  Pct. 11 să se modifice în modul următor: „Cererile privind acordarea ajutorului financiar se depun de către solicitant personal la preturile de sector, la primăriile oraşelor, satelor (comunelor) din componenţa municipiului Chişinău.” | Se acceptă. A fost modificat conform propunerii. |
| DGLCA |  Pct. 12 de expus în următoarea redacție: “Cererile privind acordarea ajutorului financiar pot fi depuse pe toată durata sezonului de încălzire respectiv.” | Se acceptă. A fost modificat conform propunerii. |
| DGLCA |  De a anula pct. 15 : „ Statutul social al pensionarului solitar se confirmă de către Direcția teritorială de asistență socială și sănătate.” | Se acceptă. A fost modificat conform propunerii. |
| DGLCA |  Pct. 16 respectiv să devină pct. 15 și să aibă următorul cuprins: “ În cazul prezentării unor informaţii incomplete, greşite sau al neinformării despre depășirea venitului global mediu lunar, beneficiarul restituie întreaga sumă care i-a fost plătită nejustificat.” | Se acceptă. A fost modificat conform propunerii. |
| DGLCA |  În pct. 19 după cuvântul “anexelor” de adăugat „nr.7 și nr.8”. | Se acceptă. A fost modificat conform propunerii. |
| DGLCA |  De anulat pct. 29: „ Intermediarii la decontări verifică listele beneficiarilor în vederea neacordării ajutorului financiar dublu pentru o persoană şi, în cazul depistării acestora, informează Comisia respectivă referitor la luarea deciziilor corespunzătoare.” | Se acceptă. A fost modificat conform propunerii. |
| DGLCA | În În pct. 4 de adăugat: “cu excepția cazurilor când aceștia locuiesc în casă de locuit individuală și dețin în proprietate terenul și alte construcții amplasate pe acesta, care împreună cu casa constituie o gospodărie.” | Se acceptă. A fost modificat conform propunerii. |
| DGLCA |  Pct. 32 de expus în următoarea redacție: „În facturile pentru resursele energetice și serviciile comunale, eliberate pe numele beneficiarilor se indică separat suma ajutorului financiar acordat, cu mențiunea „Ajutor financiar acordat de Primăria municipiului Chișinău”. | Se acceptă. A fost modificat conform propunerii. |
| DGLCA |  În pct. 35 în loc de “3 ani” de modificat „5 ani”. | Se acceptă. A fost modificat conform propunerii. |
| DGLCA |  În pct. 41 în loc de: „anexei nr. 9” de schimbat „anexei nr. 6”. | Se acceptă. A fost modificat conform propunerii. |
| DGLCA  |  În pct. 44 de adăugat: “Beneficiarii de ajutor financiar, la care s-a modificat situația familială și în rezultat aceștia nu mai întrunesc condițiile de acordare a ajutorului financiar, sunt obligați să depună o cerere pentru sistarea acordării ajutorului financiar”. | Se acceptă . A fost modificat conform propunerii. |
| DGLCA | În anexa 2 să fie schimbată denumirea: „Mărimea ajutorului financiar pentru serviciile comunale persoanelor defavorizate din municipiul Chișinău” | Se acceptă. A fost modificat. |
| DGLCA | Anexa 3 să fie numită “Cerere” | Se acceptă. A fost modificat. |
| DGLCA | Anexa 4 să devină anexa 5 | Se acceptă. A fost modificat. |
| DGLCA | Anexa 5 să devină anexa 6 și să se numească: “Calculul venitului lunar per persoană”. | Se acceptă. A fost modificat. |
| DGLCA | Anexa 6 să devină anexa 4. | Se acceptă. A fost modificat. |
| DGLCA | În anexa 1 să se excludă: “Lemne și cărbune”, “persoană solitară” și “1000 lei” și să se numească: “Mărimea ajutorului financiar pentru resursele energetice persoanelor defavorizate din municipiul Chișinău”. | Se acceptă. A fost modificat. |